|  |
| --- |
| **Budapest Főváros VII. kerület Erzsébetváros Önkormányzata**  **Nagy Nóra Kabinetvezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. január 9 - ei rendkívüli**

**ülésére**

|  |  |
| --- | --- |
| **Tárgy:** | Javaslat a „Gólem Színház” Közhasznú Egyesület programjainak támogatására |

**Készítette:**

Sedlák Rita

fejlesztési koordinációs referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A „Gólem Színház” Közhasznú Egyesület (székhely: 2721 Pilis, Újerdő út 5.; nyilvántartási szám: 01-02-0011517; adószám: 18187135-2-13; képviseli: Borgula András) (a továbbiakban: Egyesület) 2023. december 11. napján támogatási kérelemmel fordult Budapest Főváros VII. Kerület Erzsébetváros Önkormányzatához a *2024. március 1. - 2024. május 31.* *között megrendezésre kerülő „Bezsidulás” és a 2024. március 24. napján napján megrendezésre kerülő „Purimi Sütiutca”* (a továbbiakban: Programok) megvalósítására vonatkozóan. Az Egyesület a Programokkal összefüggésben felmerülő költségekre (munkabér, szervezési költség, előadóművészek illetve munkatársak tiszteletdíja, jogdíjak, kiállítástervezés, kiállítási anyagok kivitelezése, hirdetési-és marketingköltség, valamint a megvalósításhoz kapcsolódó egyéb szolgáltatások kifizetése) *15.000.000 Ft* összegben kéri az Önkormányzat támogatását. A fedezet az Önkormányzat 2024. évi átmeneti költségvetésében a *„Rendezvények, események”* soron rendelkezésre áll.

A Zsidó Budapest 150 éve rendezvénysorozat keretében megrendezésre kerülő programok lehetőséget adnak arra, hogy 15-20 fős csoportban (csoportokban) egy napig mindenki zsidóként élje az életét (*„Bezsidulás”)*, illetve a 2023. őszi Kultutca sikerén felbuzdulva ismét kipróbálják, milyen lenne sétálóutcaként a Csányi utca, mennyi kültéri izgalmas program és milyen barátságos közösségi tér alakítható ki (*„Purimi Sütiutca”)*.

A kérelmezett támogatási időszak: 2023. december 1. - 2024. június 30.

Erzsébetváros Önkormányzata és az Egyesület között több éve tartó kulturális együttműködés áll fent, 2019. szeptember 5. – 2029. szeptember 15. közötti időszakra vonatkozóan közszolgáltatási szerződés van hatályban a Felek között. A szerződés keretében az Egyesület vállalta, hogy a 1077 Budapest, Csányi u. 3. szám alatti önkormányzati tulajdonú ingatlanban zsidó előadó-művészeti központot működtet, szakmailag együttműködik az Erzsébetvárosi Zsidó Történeti Tárral, továbbá működteti az Erzsébetvárosi Zsidó Történeti Tár kóser style kávézóját a Csányi utca 5. szám alatt.

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. Kerület Erzsébetváros Önkormányzat Képviselő- testületének 11/2012. (III.26.) önkormányzati rendelete 5. § (1) bekezdése alapján:

„*5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b)azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”*

Kérem a Tisztelt Bizottságot az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2024. (I. 09.) határozata a „Gólem Színház” Közhasznú Egyesület támogatása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. 15.000.000,- Ft összegű támogatást nyújt a „Gólem Színház” Közhasznú Egyesület (székhely: 2721 Pilis, Újerdő út 5.; nyilvántartási szám: 01-02-0011517; adószám: 18187135-2-13; képviseli: Borgula András) részére a *„Bezsidulás” és a „Purimi Sütiutca”* programokra vonatkozóan.
2. az 1. pontban meghatározott programok támogatási időszaka 2023. december 1. - 2024. június 30., a támogatási összeg elszámolási határideje 2024. július 31.
3. felkéri a Polgármestert a támogatási szerződés aláírására.

**Felelős**: Niedermüller Péter polgármester

**Határidő:** 2024. január 31.

Budapest, 2024. január 2.

Nagy Nóra

kabinetvezető

Mellékletek:

1. melléklet: Támogatási kérelem
2. melléklet: Közszolgáltatási szerződés
3. melléklet: Civil szervezetek névjegyzékéből lekért adatok